stanford-oval/wikipedia huggingface dataset:
צוות קרב

.
צוות קרב הוא מונח של תאוריית הלוחמה המודרנית לציון כוח שהוא אבן-יסוד של צבא היבשה או הצי. בצבא ארצות הברית מכונה "כוח משימה" (task-force), ובצבא בריטניה "קבוצת קרב" (battlegroup). בצה"ל צוות קרב חטיבתי וצוות קרב גדודי נקראים בראשי התיבות צק"ח וצק"ג, בהתאמה.
צוות קרב יבשתי בנוי סביב גדוד (צוות קרב גדודי) או חטיבת (צוות קרב חטיבתי) חי"ר או טנקים, בתוספת כוחות הנדסה קרבית ומצוותים אליו פלוגות וכוחות סיוע אחרים בהתאם למשימה, כך שהוא מסוגל לפעול כיחידה עצמאית בדומה לעוצבה. עוצבה היא יחידה צבאית שיש לה מטה משלה, ומהווה כוח-יסוד בלחימה לפי תפיסת שדה הקרב המשולב.
בחיל הים קבוצת קרב או כוח משימה בנוי סביב נושאת מטוסים (בציים שקיימות) או ספינת הקרב הגדולה ביותר הקיימת, (בחיל הים הישראלי סביב סטי"ל מדגם סער 6) אשר אליה מצטרף צי של ספינות סיוע שונות.
הרכב

ארגון צוות הקרב ללחימה הוא גמיש, כך שניתן לשנותו כדי להתמודד עם שינויים בהערכת המצב.
באופן טיפוסי, צוות קרב גדודי המאורגן למשימת תקיפה בנוי על-בסיס גדוד שריון, המורכב משתי פלוגות טנקים, אליו מוסיפים פלוגת חי"ר ופלוגת הנדסה קרבית. בדומה, ניתן לומר שהיחס בין חי"ר וחה''ן לטנקים מתהפך במשימה שהיא הגנתית באופייה — אז יורכב צוות הקרב משתי פלוגות חי"ר, פלוגת חה''ן ופלוגת טנקים אחת. לצורך סיוע קרבי לצוות הקרב ייתכן שיצוותו אליו מראש מחלקת חיל הנדסה, כוח נ"ט, סיוע אווירי כמו מסוקי קרב, סוללת ארטילריה וכיוצא בזה.
צוות קרב חטיבתי כולל שילוב של גדודי חיל רגלים, חיל ההנדסה וחיל שריון, המצוידים בטנקים, נגמ"שים ולעיתים גם נגמ"שי לחימה. לצידם נכללים גם גדוד הנדסה קרבית, סוללות ארטילריה ויחידות סיוע נוספות בפיקוד, חימוש ולוגיסטיקה.
מינוח

צוות הקרב המתואר כאן הוא מסדר כוחות (סד"כ) גדודי (הורכב מצירוף של פלוגות), ולכן הוא קרוי גם "צוות קרב גדודי" (צק"ג), "צוות גדודי משולב" או "צוות גדודי משוריין" (צג"ם). באופן דומה, ניתן לבנות צוות קרב בסד"כ חטיבתי (צק"ח או צח"ם).
צוותי קרב מחולקים לרוב לכוחות-משנה שגם הם משולבים (למשל שתי מחלקות טנקים ומחלקת חי"ר). צוותים אלה מכונים "צוות קרב פלוגתי" (צק"פ).
בצה"ל

צוות קרב חטיבתי הוא שמה של תורת הלחימה לפיה פועלים בצה"ל בשנים האחרונות, ומטרתה לאפשר שיתוף פעולה יעיל בין החילות והזרועות השונים, שבסופו של דבר - יכריע בקרב. בדרך-כלל, בעיקר בזמן לחימה, מורכבים צוותי-קרב גדודיים (צק"ג) וחטיבתיים (צק"ח) על-בסיס כוחות אורגניים אליהם מצורפים כוחות-משנה, כאשר המפקדה והמטה של הכוח המקורי משמשים גם את צוות הקרב, ושמו ממשיך להיות כשמו של הכוח המקורי.
לרוב קיימים שילובי כוחות אורגניים כבר ברמת היחידה, לדוגמה: גדוד השריון הצה"לי מכיל פלוגה מסייעת, המורכבת ממחלקת אוהד (איתור והשמדה) ומחלקת מרגמות, כך שתפיסת צוות הקרב כבר ממומשת בו.
צוות הקרב החטיבתי (הצק"ח) בנוי לרוב מגדוד או חטיבת חי"ר ושריון, אבל בניגוד לשגרה, מצטרפים אליו גם כוחות הנדסה קרבית, פלוגות מהגדודים השונים וכוחות סיוע, המשתנים בהתאם למשימה.
בתוך הצק"ח, קיים גם הצק"ג (צוות קרב גדודי). אשר לרוב בנוי על בסיס גדוד שריון, המורכב מפלוגות טנקים, שאליו מתווספים פלוגות חי"ר והנדסה. לצורך סיוע קרבי ייתכן שיצוותו אליו מראש כוח נ"ט (נגד טנקים), סיוע אווירי כמו מסוקי קרב וסוללת ארטילריה.
הכוח המקורי של הצוות הוא המוביל - מבחירת שם הצק"ח ועד המפקדה והמטה של הכוח המקורי, שמנהלים את הלחימה מרחוק בקדמיות.
במסגרת קידום הצק"ח, מפקדים של גדודי חי"ר מוכשרים בתפעול גדוד שריון, וההפך. בכל האימונים משולבים כוחות הנדסה, כאשר חלק מחיילי החי"ר הוכשרו גם הם למשימות הנדסיות, וכולם לומדים לעבוד באופן צמוד עם חיל האוויר וזרוע הים.
במבצע צוק איתן כוחות צה"ל נלחמו בעזה תוך שימוש רב בצוותי קרב גדודיים וחטיבתיים.
ב-2018 החל צה"ל בניסוי של הקמת צוות קרב משולב אורגני הכולל חטיבת חיל הרגלים, חטיבת חיל השריון וגדוד הנדסה קרבית, ששמו צק"ח גדעון (נקרא גם חטיבת גדעון).
ב-2023 במהלך התמרון הקרקעי במלחמת חרבות הברזל מתנהלת הלחימה היבשתית בצק"חים אשר הביאו רב זרועיות, יעילות, ותרמו להכרעת הקרב.
הערות שוליים

1 2   שירה הלמן, תורת הלחימה שמשנה את פני התמרון בעזה, באתר צה"ל, 14 בנובמבר 2023
↑  שי לוי, ‏מעגל אש קטלני: מודל המערכה החדש בצוק איתן, באתר ‏מאקו‏, 22 ביולי 2014
↑   מיכאל אוריה, המבנה החדש של החטיבות הלוחמות - נחשף לראשונה, באתר צה"ל, 12 באוגוסט 2018.
↑   שירה הלמן, תורת הלחימה שמשנה את פני התמרון בעזה, באתר צה"ל, 14 בנובמבר 2023.
| יחידות צבאיות |
| --- | --- | --- |
| העת העתיקה | פלנקס • דקוריה • טורמה • מאניפולוס • קנטוריה • קוהורטה • לגיון • מורה |  |
| העת החדשה | חוליה • כיתה • צוות • מחלקה • פלוגה • גדוד • רגימנט • חטיבה (בריגדה) • אוגדה (דיוויזיה) • גיס (קורפוס) • ארמייה • קבוצת ארמיות • זירה • מטה כללי |  |
| יחידות בחיל הים וחיל האוויר | פלגה • שייטת • מספן • טייסת • כנף • בח"א • להק |  |
| יחידות בצה"ל | חטיבה מרחבית • אוגדה מרחבית • פיקוד מרחבי • המטה הכללי של צה"ל |  |
ראלי (קרוליינה הצפונית)

ראלי (באנגלית: Raleigh) היא עיר הבירה של מדינת קרוליינה הצפונית. אוכלוסיית העיר מונה 431,746 תושבים (נכון לשנת 2013). היא משמשת כבירת מחוז וייק. ראלי ידועה בכינוייה "עיר האלונים", בשל ריבוי עצי האלון בתחומה.
היסטוריה

בירתה הראשונה של המושבה הייתה ניו ברן אשר הוקמה בשנת 1743. עיר זו נכבשה על ידי הממלכה המאוחדת במהלך מלחמת העצמאות של ארצות הברית. בשנת 1788 הוחלט להקים בירה חדשה במיקומה של ראלי, זאת בזכות מיקומה המקשה על כיבוש מן הים. העיר הוקמה רשמית בשנת 1792 ונקראה על שמו של וולטר ראלי, נותן החסות של מושבת רואנוק. ראלי היא אחת מהערים היחידות בארצות הברית אשר תוכננו להיות ערי בירה בכוונה תחילה.
ב-1808–1818 נבנתה ופותחה לראשונה מערכת אספקת המים בעיר.
העיר נפגעה קשות במהלך מלחמת האזרחים האמריקנית, אך שוקמה במהירות. לאחר המלחמה אפרו-אמריקאים משוחררים החלו להגר אל העיר מסביבתה הכפרית. המכללה הראשונה בארצות הברית הפונה לאפרו-אמריקניים נפתחה בעיר בשנים שלאחר המלחמה.
ב-1929 נפתח שדה תעופה ראשון בעיר. באותה השנה החל המשבר הכלכלי העולמי, שגרם לקריסת שישה בנקים בעיר. במהלך שנות ה-30 הממשל דאג לטפח וליצור מקומות תעסוקה רבים בעיר על מנת להוריד את אחוז האבטלה הגבוה. בעקבות חוק זכות ההצבעה (1965) החלו אפרו- אמריקניים רבים להשתתף במערכת הפוליטית המקומית ובשנת 1973 אף נבחר ראש עיר שחור.
בשנת 1943 נפתח נמל התעופה הבין-לאומי ראלי-דרהאם.
אוכלוסייה ודמוגרפיה

נכון לשנת 2020 גרים בעיר 467,665 תושבים.
מבחינה דתית, יש בראלי מגוון רחב של אמונות. הזרמים הדומיננטיים כוללים את הכנסייה הקתולית (11.3%), הכנסייה הבפטיסטית (10.85%) ואת הכנסייה המתודיסטית (7.08%). זרמים נוצריים אחרים כוללים את הפנטקוסטליזם, הכנסייה האפיסקופלית, לותרניזם והפרסביטריאניזם. מוסלמים מהווים כ-1.31% מהאוכלוסייה, והיהודים- 0.38%.
אוכלוסייה ודמוגרפיה > חלוקה גזעית

לבנים - 53.3%
אפרו-אמריקאים - 29.3%
היספנים - 11.4%
אסייתים - 4.3%
ערים תאומות

לראלי 5 ערים תאומות:
הרפובליקה העממית של סין שיאנגיאנג (אנ'), חוביי, הרפובליקה העממית של סין
צרפת קומפיין, צרפת
הממלכה המאוחדת קינגסטון על ההול, אנגליה, הממלכה המאוחדת
גרמניה רוסטוק, גרמניה
קניה ניירובי, קניה
נעלי צבא

נעליים צבאיות חי"ר שחורות צה"ליות תוצרת החברה האמריקאית McRae
נעליים צבאיות גרמניות
סוליית הנעליים הגרמניות
חלוקת נעלי צבא חומות בבסיס טירונים של צבא ארצות הברית
נעלי צבא הן נעליים המשמשות את החיילים ומהוות חלק בלתי נפרד מהתלבושת הצבאית התקנית והמלאה.
בצבאות שונים ברחבי העולם ישנה לרוב הפרדה בין "נעליים קרביות" לבין "נעליים יצוגיות" (כשם שיש הפרדה בצבאות העולם בין מדים המשמשים לפעילות מבצעית לבין המדים הייצוגיים).
נעלי הצבא המשמשות בפעילות מבצעית נועדה לאפשר ללוחמים הגנה על רגליהם ועל קרסוליהם, ולאפשר יציבות במהלך הפעילות בתנאי שטח שונים.
נעליים אלה עשויות באופן מסורתי מעור מוקשח, אולם בשלהי המאה ה-20 החל ייצור נעליים מסיבי ניילון. [דרוש מקור][מפני ש...]
בהתאם לתנאי השטח השונים, ישנם צבאות בהם נעשה שימוש בנעליים שונות לתנאי אקלים שונים (נעלי יער גשם, נעלי מדבר, ונעלי שלגים). [דרוש מקור][מפני ש...]
היסטוריה > בעת העתיקה

הצבא הרומי היה הצבא הראשון שחילק לחייליו נעלי צבא - מגפים ממוסמרים שכונו קליגה. משמעות כינויו של הקיסר גאיוס "קליגולה" היא נעלי צבא קטנות, את הכינוי קיבל בילדותו בשעה שהיה נוהג להופיע במחנה הצבא של אביו גרמניקוס לבוש במדי צבא. [דרוש מקור][מפני ש...]
היסטוריה > בעת החדשה

במהלך מלחמת העולם הראשונה יוצרו עבור החיילים נעליים בחפירות בחזית שבין צרפת ובלגיה לגרמניה. בשל הקור הרב בחזית זו בחודשי החורף, יוצרו נעליים מיוחדות העשויות מעור של פרות. נעלי אלה כונו "נעלי החפירות" בשל אופייה של המלחמה. [דרוש מקור][מפני ש...]
נעלי צבא מודרניות

נעלי הצבא המודרניות הראשונות יוצרו במהלך מלחמת העולם השנייה, הן על ידי צבא גרמניה הנאצית והן על ידי הצבא האמריקאי, שכינה נעליים אלה בשם M-1943. בנעליים אלה נעשה שימוש גם במלחמת קוריאה ובראשית מלחמת וייטנאם בה הוחלפו הנעליים לנעלי העור הגבוהות המקובלות כיום במרבית צבאות העולם. עם זאת, מרבית הכוחות המזוינים של ארצות הברית עברו לנעלי עבודה חומות עשויות זמש וזנחו את נעלי העור השחורות. [דרוש מקור][מפני ש...]
נעלי צבא בצה"ל

לרוב, הנעליים אחידות לכל היחידות בצה"ל פרט ליחידות זכאיות שמקבלות נעלי חי"ר (נעליים מאווררות ובעלות סוליה חזקה יותר). בעבר, נהוג היה לחלק את סוג הנעליים בהתאם למשקלם: הסוג הראשון הוא של הנעליים הצבאיות הכבדות, שאותן בדרך כלל מקבלים החיילים העורפיים ותומכי הלחימה. הסוג השני הוא של נעליים קלות, שמשקלן נמוך בכמה מאות גרמים ממשקלן של הכבדות, מה שעוזר לקלות וזריזות התנועה בשטח של הנועל אותן. נעליים אלו קיבלו בדרך כלל החיילים הקרביים שביחידות הלוחמות. משנת 2008 הפסיק צה"ל לנפק נעליים כבדות למתגייסים והחל לחלק נעליים קלות בלבד.
עד יולי 2019 חלוקת הנעליים הייתה כך:
חיילים עורפיים – נעליים גבוהות שחורות קלות, המכונות נעלי יח"ש
חיילות בתפקידים עורפיים – נעלי שלושה רבעים בצבע שחור
חיילים וחיילות תומכי לחימה – נעליים גבוהות שחורות קלות
חיילים וחיילות במערך הלחימה – נעלי חי"ר, שחורות (חיל התותחנים, חיל ההנדסה הקרבית, זרוע הים, חטיבת גולני, חטיבת גבעתי, מג"ב, חיל השריון, מערך ההגנה האווירית, לוחמי המעברים ולוחמי חילוץ והצלה של פיקוד העורף) או אדומות (חטיבת הצנחנים, חטיבות צנחנים במילואים, חטיבת הנח"ל, חטיבת כפיר, חטיבת עוז, חי"ר גבולות, סיירת מטכ"ל, יחידת עוקץ, בלנ״מ 444, לוט"ר, היחידה הרב-ממדית, יחידה מבצעית 8200, חיל האיסוף הקרבי ויחידות מובחרות נוספות).
החל מאוגוסט 2019, כלל המתגייסים הבנים מקבלים נעלי חי"ר ללא קשר למערך שאליו הם מתגייסים. חיילים במערך הלחימה שהיו זכאים לנעלי חי"ר אדומות, ימשיכו לשרת עם נעליים בצבע זה. נעלי החי"ר מיוצרות על ידי החברות McRae ו-Belleville האמריקאיות ולעיתים גם חברת נגה עינת הישראלית, בעוד שהסולייה של הנעל מיוצרת על ידי חברת Vibram האיטלקית. נעלי חי"ר תוצרת McRae מכונות "ישראליות" ומוטבע עליהן סמל צה"ל בכיס הדיסקית בעוד שנעלי חי"ר תוצרת Belleville מכונות "אמריקאיות" וסמל צה"ל אינו מוטבע עליהן. עד שנת 2000 יוצרו הנעליים במפעל הנעליים אלבה של משפחת בדנר, ברמת גן.
נעליים לבנות:
הונהגו מאז 2010 בחיל הים כחלק ממדי הייצוג של החיל. ונועלים אותם מדרגת רס"ר או מדרגת רב-סרן ביחד עם המדים הלבנים.
חיילות לוחמות:
הבנות שהתנדבו לשרת בחילות קרביים, נועלות לרוב נעלי חי"ר שחורות. בנות שמשרתות בגדוד קרקל, לביא הבקעה, ברדלס או אריות הירדן לוחמות ביחידת עוקץ ומדריכות הצניחה נועלות נעלי חי"ר אדומות.
אנשי קבע:
חיילים שבחרו לחתום קבע בצה"ל בחילות השדה (כולל קצינים מפקדים), ממשיכים לנעול את הנעליים הצבאיות שליוו אותם במשך שירותם. לעומת זאת בעורף, אנשי הקבע מורשים לנעול נעליים שחורות אזרחיות (חצאיות). הפקודות מחייבות את נשות הקבע כמו את הגברים.
חיילים וחיילות במסלול הנח"ל
חיילים וחיילות במסלול הנח"ל אשר משרתים בתפקידים הזכאים למדי בנים ישרתו עם נעליים אדומות.
צוות אוויר:
אצל צוות אוויר בחיל האוויר הדיגום שונה. מאמצע קורס הטיס ועד שהם נפרדים מחיל האוויר הם מחויבים לנעול נעליים שחורות גבוהות, שלכאורה נראות כמו ה"קלות" הרגילות, מלבד העובדה שסולייתן חלקה ולא מחוספסת כמו אצל השאר, כדי לסייע לתפקוד בתא הטייס.
סוג הנעליים שינעל החייל נקבע לפי פקודות צה"ל ולא נתון לבחירה. רופא צבאי רשאי לתת פטור זמני או קבוע מנעילת נעליים צבאיות.
צה"ל מקפיד בכל הקשור לדיגום החיילים, וחייל שלא ינהג לפי הפקודות בקשר לנעליו עלול להקנס ובמקרים מסוימים אף להיענש בכלא צבאי עד ל-28 ימים.
מוצר אופנה

נעלי צבא הפכו למוצר אופנה בתרבות הגותיקה והפאנק. כמו כן, בשל נוחותן בתנאי שטח נוהגים גם אנשים שאינם אנשי צבא לנעול נעליים אלה, ואלה נמכרות גם בחנויות מטיילים.
ראו גם

מדי צה"ל
הערות שוליים

↑   ליאור נוישטיין, מעכשיו - נעלי חי"ר לא רק ללוחמים, באתר צה"ל, 28 ביולי 2019
נווה צדק (כלא צבאי)

| --- | --- |
 סמל נווה צדק מתחם נווה צדק, מרץ 2021
מתחם נווה צדק, מרץ 2021
 מידע על המבנה
 סוג:  בית כלא צבאי וקריה משפטית
 מיקום:  מחנה גור, ישראל
 תקופת הבנייה:  ?–2021
 נשלט על ידי:  חיל המשטרה הצבאית
 שטח:  33,000 מ"ר 
 מפקד נוכחי:  סא"ל שי בן ברוך
 קואורדינטות:  32°19′39″N 34°55′49″E﻿ / ﻿32.32743°N 34.93035°E﻿ / 32.32743; 34.93035
  (למפת נתניה מוגדלת) נווה צדק(למפת נתניה רגילה) נווה צדק(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נווה צדק(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נווה צדק
 
נווה צדק (כלא 10 או בסיס כליאה (בס"כ) 416) הוא מתחם כלא צבאי וקריה משפטית במחנה גור (בית ליד) שנפתח ב-18 באפריל 2021. כלא נווה צדק החליף את כלא ארבע וכלא שש ומשמש הכלא הצבאי המרכזי של צה"ל. סמוך למתחם זה רוכזו גם בתי הדין הצבאיים, התביעה הצבאית והסנגוריה הצבאית (שמוקמו עד הפתיחה בחיפה, יפו, קסטינה, בהתאמה), בכך יתאפשר מתן שירותים משפטיים מהירים מבלי להוביל עצורים בניידות.
he
הכלא מכיל כ-1,000 מקומות לכלואים, כ-7 פלוגות כלואים (6 לגברים ו-1 לנשים) ובראשו עומד קצין בדרגת סא"ל. את מתחם הכלא מתפעלים כ-300 אנשי סגל של המשטרה הצבאית. הוא משתרע על שטח של 33 אלף מ"ר.
מבנה

חדרי הכלואים מכילים טלוויזיה הנשלטת על ידי המפקדים מרחוק, ארבע מיטות קומתיים, שעליהן מזרנים קשיחים, שירותים ומקלחת לכל תא, כך שהשטח של כלוא במתחם עומד על כ-4.5 מ"ר. בנוסף לכך הוקם מגרש ספורט לשימוש הסגל, מרכז רפואי ומרכז סיוע נפשי, והותקנו במתחם התאמות שמונעות מהאסירים לפגוע בעצמם בעזרת מתקני הכליאה. לכל הפלוגות מטבח, חדר אוכל, קנטינה, בית כנסת, כיתת לימוד ומשרדי סגל שמשמשים את הכלואים והמפקדים.
מתחם נוסף בבית הכלא משמש לביקורי משפחות הכלואים ומתחם של מרכז תעסוקה לכלואים שכולל מכבסה ומתפרה.
מערך האבטחה של המקום כולל רשת של כ-700 מצלמות שהותקנו ברחבי המתחם. בכל תא, הן בפלוגה והן באגף ההפרדה, קיימות שתי מצלמות. בנוסף לכך הוקמה חומה בגובה של כ-6 מטרים.
מבנה > פלוגות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הכלא הצבאי יכול להכיל עד 940 כלואים. בכלא ישנן חמש פלוגות שבהן כלואים עצורים ואסירים גברים – שלוש פלוגות רגילות וסגורות, פלוגת אוהלים וכן אגף הבידוד וההפרדה. בנוסף, ישנה פלוגה נפרדת לנשים.
פלוגת אוהלים - נפתחת ונסגרת במהלך השנה, בהתאם לעונה, מיועדת לחבושים (שפוטי יחידה ומשתמטים).
אגף ההפרדה - בו מוחזקים כלואים בהפרדה ובהשגחה מחשש לפגיעה עצמית, איומים או אירועי אלימות.
פלוגה ד' - הפלוגה היחידה בה מוחזקות נשים
פלוגה ג' - פלוגה ממיינת אליה מגיעים כלואים חדשים, ומשתבצים לאחר כמה ימים בפלוגה חדשה, או נשארים בפלוגה הקיימת.
פלוגה ב' - פלוגה אליה מגיעים כלואים שעל פניו נראים בעייתיים, השיבוץ נקבע בהתאם להיסטוריית תיקים במשטרה.
פלוגה א' - פלוגה אליה מגיעים כלואים ללא עבר פלילי, הפלוגה נחשבת להכי פחות גרועה.
בכל פלוגה קיימים מ"פ, סמ"פ, רס"פ, סמל, מפל"ס, ומפקדי כלואים המהווים את סגל הפלוגה. הסגל מתחלף אחת לכמה ימים.
היסטוריה

ב-21 ביוני 2015 הונחה אבן הפינה לפרויקט. בדיון שהתקיים בוועדת החוץ והביטחון ב-22 בנובמבר 2016, מסרו נציגי צה"ל כי בשנת 2017 יועברו הכלואים לכלא החדש ובתי הכלא הישנים ייהרסו. בדיוני התקציב הדו-שנתי הוקצו כ-20 מיליון ש"ח לכלא החדש לשנים 2017–2019.
חברת מנרב הקימה את הכלא בעלות של כ-230 מיליון ש"ח.
עם פתיחתו של הכלא ב-18 באפריל 2021, נקלטו אסיריו הראשונים בו. בהמשך צפויים לעבור למתחם גם כל בתי הדין הצבאיים.
את הבסיס משרת כביש גישה העובר דרך שכונת "גבעת האלונים" בכפר יונה. פתיחת הבסיס גרמה לעומסי תנועה כבדים בשכונה.
היסטוריה > אירועים

במאי 2021 נמצא בתאו במצב קשה קצין אקדמאי בכיר מאגף המודיעין שנכלא בגין האשמה בעבירות ביטחוניות, מותו נקבע בבית החולים. על אף חקירה טרם נקבעה סיבת המוות נכון למאי 2022.
באוגוסט 2022 פורסם כי חייל שנכלא בגין עבירת עריקות עבר התעללות מינית לאחר ששוכן באותו תא עם חייל שהורשע באונס ונשפט למאסר ממושך, צה"ל פתח בחקירת הנושא.
מערך גחל"ת

בכלא נווה צדק קיים מערך "גחל"ת" (גורמי חזרה לשירות תקין) שמסייע לחיילים לחזור ולשרת בצבא עד שחרורם. המערך מציע הקלות בתנאים, שינויי שיבוץ, ופטור משירות צבאי במידת הצורך. גורמי המערך נותנים מענה לחיילים העצורים לפני משפטם (על"מ). אבחון הגחל"ת נחשב לחלק חשוב בהערכת בית הדין על מצב החייל וישנה משמעותית את גזר הדין המוטל עליו.
מפקדי כלא 10

| שם | תקופת כהונה | הערות |
| --- | --- | --- |
| איציק בן-יאיר | 2023–2021 | מפקד הכלא הראשון המאוחד |
| רועי קצירו | 2023–2024 | מפקד הכלא השני |
| שי בן ברוך | 2024 - | מפקד הכלא הנוכחי |
דרגתו של מפקד הכלא לפי התקן, דרגת סגן-אלוף.
הערות שוליים

↑  
שגיאות פרמטריות בתבנית:אתר צה"ל 
סוג לא תואם [ 3 ]  פתיחת בסיס הכליאה 'נווה צדק', באתר צה"ל, 18 באפריל 2021
↑   חנוכת הקריה המשפטית במחנה גור, באתר צה"ל, 29 במרץ 2022
↑  יואב זיתון, כלא 6 ייסגר, חיילים ייכלאו ב"נווה צדק", באתר ynet, 6 בינואר 2014
↑  אורן פרוינד, טלוויזיה לכל אסיר: קוזניצקי יקים את בית הכלא הצבאי החדש, באתר כלכליסט, 5 ביוני 2018
↑    נועם אמיר, ‏שלום כלא 6, להתראות כלא 4: מתקן כליאה חדש בצה"ל, בעיתון מקור ראשון, 8 במרץ 2021
1 2   גילי מלניצקי, להתראות לכלא 6: מנרב תקים מתקן כליאה צבאי חדש בבית ליד, באתר TheMarker‏, 6 ביוני 2018
↑   גילי מלניצקי, עם שירותים פרטיים וטלוויזיה: המתקן שיחליף את כלא 6 ו-4 – וירכז את מרבית החיילים העצורים, באתר TheMarker‏, 6 ביוני 2018
↑  יואב זיתון, מגרש ספורט, טלוויזיה בכל תא ובלי מזגנים: הכלא הצבאי החדש | תיעוד, באתר ynet, 8 במרץ 2021
↑  אריה יואלי, ‏מתקן מעצר או בית הבראה? צפו בכלא הצבאי החדש בבית ליד, באתר "סרוגים", 8 במרץ 2021
↑  הונחה אבן הפינה לבניית הבסיס החדש שיאחד את בסיסי הכליאה כלא 4 וכלא 6, בתי הדין הצבאיים, גורמי התביעה הצבאית והסנגוריה הצבאית., באתר ערוץ 7, 21 ביוני 2015
↑  טל לב רם, ‏אחרי שמתקני הכליאה המיתולוגיים נסגרו: כך נראה הכלא החדש בבסיס בבית ליד, באתר מעריב אונליין, 8 במרץ 2021; בתיה ואן זיידן, ‏המחליף של כלא 6: הכלא הצבאי החדש של צה"ל, באתר ‏מאקו‏, 9 במרץ 2021
↑   עומר כרמון, משאיות ענק ורכבים צבאיים בדרך למכולת: "יש לנו בסיס בלב השכונה. הפכו אותנו לכלא צבאי", באתר TheMarker‏, 28 בדצמבר 2021
↑  יואב זיתון, קצין מיחידה מסווגת על קבר סרן ת' מאמ"ן: "כמות המחדלים בלתי נתפסת", באתר ynet, 10 במאי 2022
↑  אור הלר, עבירות מין בכלא הצבאי: חייל נכלא עם אנס שהתעלל בו לילה שלם, באתר חדשות 13, 23 באוגוסט 2022
מגרש הספורט שהוקם במקום, מרץ 2021
שירות ללא תשלום

שירות ללא תשלום (בראשי תיבות: של"ת) הוא חלק ממסלול השירות בצה"ל מלכתחילה של גרעיני נח"ל ואחר כך גם של בני ישיבות הסדר. חיילי השל"ת מוגדרים ככוח עתודה צבאי שאינו בשירות פעיל אך מופעל ככוח ראשוני במקרי מלחמות או במבצעים גדולים (כדוגמת חומת מגן וענבי זעם) לפני גיוס מילואים.
לחיילי השל"ת תעודת חוגר של"ת בצבע חום, המקנה הנחות מסוימות. בתקופת השל"ת החיילים אינם רשאים לעבוד או לנסוע לחו"ל ללא אישור מיוחד, ובעת חירום יכול הצבא לגייסם לשירות פעיל.
של"ת בישיבות

שלב השל"ת מהווה את החלק העיקרי של השירות של בני ישיבות ההסדר (בעגה הצבאית בני"שים - בני ישיבות). ברוב הישיבות התלמידים לומדים את השנה הראשונה במסגרת תורתו אומנותו, ואינם שייכים לצה"ל. רק בסוף השנה הראשונה או במהלך השנה השנייה הם עוברים תהליך חיול מקוצר ומצטרפים לצה"ל. לאחר שירותם הפעיל הם חוזרים לישיבה למעמד של"ת.
סך משך השל"ת, לפני השירות בפועל ולאחריו, הוא כשנתיים וחצי. משך זמן השירות בפועל (שר"פ) הוא שנה וחמישה חודשים בין אם המשרת משמש ביחידות קרביות ובין אם לאו. במשך השירות בפועל, בניגוד לתקופת השל"ת שבה הדבר אסור עליהם, החיילים מחויבים, ככל חייל אחר, בלבוש צבאי ובנשיאת חוגר.
בישיבות שילוב מחויבים התלמידים בשלוש שנות שירות צבאי מלא, ובנוסף לכך בשנתיים נוספות (לפני הצבא ובמרכזו) שבהן הם מוגדרים כחיילים בשל"ת.
בשנים האחרונות הוחל בצה"ל מסלול הסדר מקוצר המכונה "שילובים" שנמשך ארבע שנים, כששנתיים מתוכם הם בשירות פעיל.
של"ת בנח"ל

תקופות השל"ת בנח"ל הן שריד של מסלול הנח"ל שכלל הגשמה בקיבוצים, כיום השל"ת מהווה ארבעה חודשים נוספים לבנים וחודשיים נוספים לבנות לאחר תום השירות הצבאי המיועדים לאפשר לגרעין להתחיל את חייו המשותפים (לעיתים במסגרת של תנועת בוגרים) ביחד ולייצר נחיתה רכה למציאות (מעין חפש"ש ארוך).
גרעין יכול להחליט שהוא לוקח את השל"ת לפני השירות הצבאי ולא לאחריו.
במהלך השל"ת מקבלים בני הגרעינים תנאים זהים לתנאים אותם מקבלים הביינישים: חוגר של"ת עם הנחות בנסיעה ובאוטובוסים ונסיעות חינם ברכבת ישראל, איסור על יציאה מהארץ, וייתכן כי יגויסו לשירות פעיל במקרי חירום. על חיילי השל"ת חל איסור לעבוד בלא אישור עבודה למעט בתחומי החינוך והחקלאות. כמו כן ניתן לצאת לשל"ת בקיבוץ או במסגרת התנועות המשלחות לנח"ל.
הערות שוליים

↑   תעודות צבאיות 30.0106, באתר צה"ל, 24 באוקטובר 2013
↑  אורנית עצר, גיוס ראשון למסלול "שילובים", באתר ערוץ 7, 18 באוקטובר 2010
מודול האלסטיות

עקומת מאמץ-עיבור אופינית לפלדה רכה בעלת אזור נזילה (החלק השקוע בגרף). 
שיפוע הקו עד גבול הפרופורציונליות הוא מודול האלסטיות או מודול יאנג של החומר
עקומת מאמץ-עיבור אופינית למתכת ללא נקודת נזילה
בהנדסת חומרים, מודול האלסטיות  של חומר או מודול יאנג (על שם תומאס יאנג) הוא היחס בין מאמץ (כוח ליחידת שטח בחומר) לעיבור (השינוי היחסי בממדי החומר), או בניסוח פשוט יותר ההתנגדות של החומר לשינוי קטן בצורתו עקב כוח המופעל עליו, בתחום האלסטי, כלומר התחום בו היחס בין מאמץ לעיבור שומר על ליניאריות. בשינוי אלסטי החומר חוזר למצבו המקורי כאשר הכוח מוסר. הדיאגרמה המציגה את היחס בין המאמץ והעיבור מכונה עקומת מאמץ-עיבור, והיא מציגה את היחס ביניהם בכל תחום נתון (כולל זה שאינו מתחום מודול האלסטיות). במודלים פשוטים של חוזק, הדיאגרמה פשוטה יחסית והחומר מתנהג בצורה עקבית. במודלים מסובכים יותר ובחומרים מורכבים הקשר בין מאמץ לעיבור חדל להיות ליניארי. מודול האלסטיות הוא ערך המבטא את הגמישות של החומר.
מודול האלסטיות

| --- | --- |
 :  ראו גם – עקומת מאמץ-עיבור
הקשר בין המאמץ לבין העיבור מגדיר את מודול האלסטיות:
או
הביטוי הזה ידוע גם כחוק הוק.
\ E - מודול האלסטיות
\ \varepsilon  - עיבור
\ \sigma  - מאמץ
במוט המועמס למתיחה, העיבור הוא ההתארכות היחסית:
L - אורך החלק
{\Delta L} - השינוי באורך
תחום האלסטיות (המגדיר את מודול האלסטיות) הוא התחום בו התיאור של עקומת מאמץ-עיבור בצורת הוא ליניארי (הקו הישר שבדיאגרמה).
מודול הגזירה

ערך מורחב: מודול הגזירה
הקשר בין מודול האלסטיות לבין מודול הגזירה נתון על ידי הביטוי:
\ G - מודול הגזירה
\ \nu  מקדם פואסון
הערה: הערכים של מודול האלסטיות, מודול הגזירה, העיבור וערכי המאמץ בדיאגרמת מאמץ-עיבור הם ערכים התלויים ומושפעים מהטמפרטורה של החומר. מבחן המתיחה נערך בטמפרטורת סביבה מוגדרת ומבוקרת.
מצב מאמצים ומעוותים מרחבי

מאמץ מתיחה בכיוון x גורם למתיחת המוט בכיוון x, ולהתכווצות המוט בכיוונים הניצבים y,z בשעור המתקבל מהמכפלה של המאמץ בכיוון x במקדם פואסון. כך גם בכוונים y,z. חוק הוק המוכלל למצב מאמצים תלת-ממדי, מתקבל משלוש מתיחות חד-ציריות לכל אחד מהכיוונים ושימוש בעקרון הסופרפוזיציה:
בחוק הוק עבור חומרים כלליים יותר מקפיץ, k הוא טנזור והוא מיוצג על ידי מטריצה של קשיחות החומר בגודל 9x9. אם החומר הוא ליניארי, אלסטי ואיזוטרופי, נדרשים שני קבועים על מנת לקבוע את התנהגותו תחת מאמצים: מודול האלסטיות  \ E ומודול הגזירה  \ G. כאשר עוסקים במקרה של קפיץ שלא מופעלים עליו כוחות גזירה אז מקבלים את המקרה הפרטי של הקפיץ בו מודול האלסטיות הוא קבוע הקפיץ  \ k.
ערכים של מודול האלסטיות למספר חומרים

| מודול האלסטיות לחומרים שונים> חומר | מודול האלסטיות לחומרים שונים> מודול האלסטיות (E)בג’יגה פסקל (Gpa) | מודול האלסטיות לחומרים שונים> מודול האלסטיות (E) ליברה לאינצ’ מרובע |
| --- | --- | --- |
| גומי בתזוזות קטנות | 0.01-0.1 | 1,500-15,000 |
| פוליאתילן | 1.5-2 | 217,000-290,000 |
| פוליאסטר | 3-3.5 | 435,000-505,000 |
| ניילון | 2-4 | 290,000-580,000 |
| בטון בלחיצה | 30 | 4,350,000 |
| מגנזיום | 45 | 6,500,000 |
| אלומיניום | 70 | 10,000,000 |
| זכוכית | 72 | 10,400,000 |
| ברונזה | 103-124 | 17,000,000 |
| טיטניום | 105-120 | 15,000,000-17,500,000 |
| ברזל ופלדה | 190-210 | 30,000,000 |
| יהלום | 1,050-1,200 | 150,000,000-175,000,000 |
לקריאה נוספת

G. Mavko, T. Mukerji, J. Dvorkin. The Rock Physics Handbook. Cambridge University Press, 2003, ISBN 0882754203
Timoshenko S.P, Strength of Materials, 3rd edition, Krieger Publishing Company, 1976.
S.P. Timoshenkoo & J.N. Goodier Theory of Elasticity, 3rd edition, International Student Edition, McGraw-Hill 1970. 1991.
Shames I.H., Cozzarelli F.A., Elastic and inelastic stress analysis, Prentice-Hall, 1991, ISBN 1560326867
McGraw-Hill Encyclopedia of Engineering, Sybil P. Parker Editor in Chieh. McGraw-Hill Book Company 1983, ISBN 0-07-045486-8
עדנאן פאצ'צ'י

עדנאן אל-פאצ'צ'י (בערבית: عدنان الباجه جي;‏ 14 במאי 1923 – 17 בנובמבר 2019) היה מדינאי ודיפלומט עיראקי ממוצא סוני. פאצ'צ'י שימש בתפקידים בכירים בשירות החוץ של ארצו, ובין היתר שימש שנים רבות כנציג עיראק באו"ם, וכשר החוץ העיראקי. ב-1971 יצא לגלות באבו דאבי. לאחר מלחמת עיראק שב לעיראק ונטל חלק בממשל החדש, שימש תקופה קצרה כראש ממשלה, ואף היה מועמד לנשיאות.